
Nr.9

12.p.
Par kooperatīvās dārzkopības sabiedrības “KOMUTATORS” projekta
“Caurteku nomaiņa un brauktuves seguma atjaunošana kooperatīvās dārzkopības sabiedrības “KOMUTATORS” koplietošanas teritorijā” finansējumu
Tiek dots vārds: Andrim Bergam

Olaines novada pašvaldībā (turpmāk – Pašvaldība) 2026.gada 27.augustā saņemts kooperatīvās dārzkopības “KOMUTATORS” (turpmāk – KDS “KOMUTATORS”) pieteikums (reģistrēts ar Nr. ONP/1.8./26/5890-SD) ar lūgumu piešķirt pašvaldības finansējumu projekta “Caurteku nomaiņa un brauktuves seguma atjaunošana kooperatīvās dārzkopības sabiedrības “KOMUTATORS” koplietošanas teritorijā” īstenošanai (kārtējā gadā saņemts otrs pieteikums pašvaldības finansējumam). 

Pieteikumam pievienoti šādi dokumenti: 

1. projekta apraksts;

2. zemesgrāmatu apliecība;

3. zemes robežu plāns;

4. KDS “Komutators” statūti (apstiprināti 21.10.2024.);

5. 27.08.2026. Izziņa no Uzņēmumu reģistra;

6. 27.08.2026. Izziņa no Valsts ieņēmumu dienesta par VID administrēto nodokļu (nodevu) parāda neesamību;

7. KDS “Komutators” biedru 22.02.2026. kopsapulces protokols Nr.2026/1;

8. KDS “Komutators” 16.08.2026. valdes sēdes protokola Nr.16.08.2026. izraksts;

9. bankas norēķinu konta rekvizīti;

10. KDS “KOMUTATORS” veiktās cenu aptaujas ietvaros par projekta darbu izpildi saņemtie piedāvājumi/tāmes:

SIA “Soiltest”11.08.2026. piedāvājums – 7994.00 EUR;

SIA “AC Sega” 20.08.2026. piedāvājums – 11 903.60 EUR;

SIA “BIGSA” 27.08.2026. piedāvājumus – 8672.53 EUR. 

Izvērtējot Pašvaldības rīcībā esošo informāciju un ar lietu saistītos apstākļus, konstatēts:

Ar Olaines novada pašvaldības domes 2026.gada 28.janvāra sēdes lēmumu “Par Olaines novada pašvaldības budžetu 2026.gadam” noteiktas pašvaldības 2026.gada budžeta prioritātes – izglītība, sociālā aizsardzība, novada attīstība un teritorijas labiekārtošana.

Olaines novada pašvaldība piešķir finansējumu dārzkopības sabiedrībām koplietošanas zemes labiekārtošanai atbilstoši Olaines novada domes 2012.gada 24.oktobra noteikumu Nr.1 „Kārtība, kādā Olaines novada pašvaldība piešķir finansējumu dārzkopības sabiedrībām koplietošanas zemes labiekārtošanai” (turpmāk – Noteikumi) prasībām un atbilstoši Noteikumu 8.3.apakšpunktam piešķir finansējumu dārzkopības sabiedrību koplietošanas teritoriju labiekārtojumam,  iekšējās melioratīvās sistēmas sakārtošanai un/vai izbūvei.

Uz 2026.gada 1.janvāri no KDS “KOMUTATORS” atrodošos nekustamo īpašumu īpašniekiem saņemts nekustamā īpašuma nodoklis 17633.25 EUR, intensitāte sastāda 90%                          (15 869.93 EUR).

Atbilstoši Olaines novada pašvaldības domes 2026.gada 27.maija lēmumam “Par dārzkopības kooperatīvo sabiedrību un biedrības projektu „Ceļa segumu atjaunošana DKS “Puriņi”, “Ieviņa 99”, “Ceriņi M”, “VEF-Baloži”, “Ozollejas”, “Celtnieks”, KDS “Ezītis”, “Komutators” un DB “Dzelmes” teritorijā, Olaines novadā” finansējumu” (5.prot., 12.p.)             KDS “KOMUTATORS” sniegts pašvaldības finansējums projektam “Ceļa seguma labiekārtošanas darbi Saulaines ielā  kooperatīvās dārzkopības sabiedrības „Komutators” teritorijā, Medemciemā, Olaines novadā” par kopējo summu 21 827.13 EUR (ar PVN) ar pašvaldības finansējumu 17 966.87 EUR (septiņpadsmit tūkstoši deviņi simti sešdesmit seši euro un  87 centi).

Pašvaldība un SIA “Agrosēta”, reģistrācijas Nr. 40003352219, 2025.gada 10.janvārī noslēdza publiskā iepirkuma ietvaros Līgumu Nr. ONP 2024/47 “Par ceļu, veloceliņu, gājēju ietvju un pagalmu atjaunošanas un izbūves darbiem”, kur atbilstoši Līguma 1.1.punktam - SIA “Agrosēta” apņēmās veikt Olaines novada melioratīvo sistēmu sakopšanu Līgumā noteiktajā laikā un kārtībā un atbilstoši Līguma 3.1.pielikumā noteiktajam vienības izmaksas aprēķinam. Līdz ar to konstatējams, ka caurteku nomaiņas un brauktuves seguma atjaunošanas izmaksas KDS “KOMUTATORS” koplietošanas teritorijā iesniegtā projekta ietvaros sastāda 3424.84 EUR bez PVN un atbilstoši SIA “Agrosēta” 2026.gada 17.septembrī iesniegtajai tāmei – projekta kopsumma ar PVN sastāda 4144.06 EUR.

Atbilstoši noteikumu:

4.punktam, Pretendents kārtējā gadā var iesniegt vienu pieteikumu uz vienu šo noteikumu 8.punktā minēto aktivitāti. Ja Pretendents kārtējā gadā iesniedz otru pieteikumu uz šo noteikumu 8.punktā minēto aktivitāti, Pašvaldības finansējums var tikt sniegts atbilstoši                                3.2 punktā noteiktajam, ņemot vērā arī abu kārtējā gada projektu kopsummas, ja kārtējā gada noteiktie Pašvaldības budžeta līdzekļi atļauj;

8.punktam, Pašvaldības finansējumu piešķir šādām aktivitātēm (darbiem):

8.3.
iekšējās melioratīvās sistēmas sakārtošanai un/vai izbūvei;

15.punktam, pieteikumus izvērtē Olaines novada domes Attīstības un komunālo jautājumu komiteja un Finanšu komiteja;

16.punktam, lēmumu par tiesībām saņemt Pašvaldības finansējumu vai noraidīšanu, pieņem Olaines novada dome kārtējā sēdē. Olaines novada domes lēmums par sev piederošu finanšu līdzekļu finansējuma piešķiršanu, nav apstrīdams; 

17.punktam, pēc Olaines novada domes lēmuma pieņemšanas par Pašvaldības finansējuma piešķiršanu, pašvaldība slēdz līgumu ar Pretendentu par Projekta finansēšanu. Līgumā tiek noteikta finansējuma kārtība, atskaišu sniegšanas kārtība, atbildība, kā arī citi noteikumi; 

19.punktam, Pretendents maksā avansa un citus starpmaksājumus, tai skaitā arī apmaksā tehniskā projekta izmaksas.

Slēdzams līgums ar  SIA “Agrosēta” atbilstoši publiskā iepirkuma ietvaros noslēgtajam Līgumam Nr. ONP 2024/47 par KDS “KOMUTATORS” projekta “Caurteku nomaiņa un brauktuves seguma atjaunošana kooperatīvās dārzkopības sabiedrības “KOMUTATORS” koplietošanas teritorijā”, piemērojot Noteikumu 4.punktu. Līdz ar to  pašvaldības finansējums sastāda  2072.03 EUR.

Ņemot vērā 2012.gada 24.oktobra noteikumu “Kārtība, kādā Olaines novada pašvaldība piešķir finansējumu dārzkopības sabiedrībām koplietošanas zemes labiekārtošanai” prasības, Finanšu komitejas 2026.gada 23.septembra sēdes protokolu Nr.9 un, pamatojoties uz Pašvaldību likuma  2.panta pirmo daļu, 4.panta pirmās daļas 2.punktu un trešo daļu, 5.pantu, 10.panta pirmās daļas 21.punktu, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj:
1. Atbalstīt kooperatīvās dārzkopības sabiedrības “KOMUTATORS” (reģistrācijas                         Nr. 40103077790) projektu “Caurteku nomaiņa un brauktuves seguma atjaunošana kooperatīvās dārzkopības sabiedrības “KOMUTATORS” koplietošanas teritorijā”, par kopējo summu 4144.06 EUR (ar PVN) ar pašvaldības finansējumu 2072.03 EUR (divi tūkstoši septiņdesmit divi euro un 03 centi); 

2. Noteikt, ka lēmuma 1.punktā noteiktais pašvaldības finansējums apmaksājams no Olaines novada pašvaldības pamatbudžeta izdevumu sadaļas 04.510 „Autoceļi”                              (EKK 3263).

3. Uzdot pašvaldības izpilddirektoram noslēgt līgumu ar lēmuma 1.punktā norādīto kooperatīvo dārzkopības sabiedrību “KOMUTATORS” (reģistrācijas                               Nr. 40103077790):

3.1. par iesniegtā projekta finansēšanu;

3.2. un trīspusēju līgumu ar darbu izpildītāju (pašvaldība, KDS, darbu izpildītājs –                SIA “Agrosēta”) par darbu izpildi.

4. Noteikt, ja kooperatīvā dārzkopības sabiedrība “KOMUTATORS” līdz 2026.gada 11.decembrim pašvaldībā nav iesniegusi lēmuma 3.1.punktā noteiktajā līgumā 4.1.1. un 4.1.2.apakšpunktā noteiktos dokumentus, šis lēmums zaudē savu spēku.

Sēdes vadītājs








A.Bergs

